اولوسلارآراسی پلیس تشکیلاتی (اینترپول)، بالکان و دوغو آوروپا اؤلکه‌لرینده سلاح قاچاقچی‌لارینا قارشی 6-8 آوریلده اورتاق عملیات گرچکلشدیردی.
مرکزی فرانسانین لیون شهرینده اولان اینترپولدان وئریلن آچیقلامایا گؤره، 23 عضو اؤلکه‌نین قاتیلدیغی اورتاق عملیات‌لار نتیجه‌سینده 149 نفر توتوقلاندی.
"تریگر 2" آدییلا تشکیل ائدیلن عملیات‌لاردا، ایچینده راکت آتار و اتوماتیک توفنگ‌لرین ده یئر آلدیغی تخمینا 320 سلاح و ال بومبا‌لاری ایله پاتلاییجی ماده‌لر اولماقلا 20 مین پارچا مهمات اله گئچیریلدی.
اؤزللیکله سرحد قاپی‌لاریندا 40 مین‌دن چوخ موتورلو آراجین آختاریلدیغی عملیات‌لارا 7 مین 840 پلیس قاتیلدی.
اینترپول "تریگر 1" کد آدییلا گئچن ایل یئنه سلاح قاچاقچی‌لارینا قارشی بیر عملیات تشکیل ائتمیشدی.
